Helge Larsen (arkæolog)

Helge Eyvin Larsen (født 25. februar 1905 i København, død 14. februar 1984) var en dansk geograf, arkæolog, museumsinspektør og dr.scient..

Karriere 
Helge Larsen tilhørte den yngre gruppe af forskere af eskimokulturens oprindelse, der var startet med Hans Peder Steensby, Gudmund Hatt, Kaj Birket-Smith og Therkel Mathiassen. Under denne den ældre generation af eskimokulturen havde tilgangen fortrinsvis været etnografisk: man tænkte stort set ikke i flere arkæologiske kulturer af uens alder men forestillede sig, at eskimokulturen udgjorde et kontinuert hele, hvori der var tilkommet nyere træk; man talte i den forbindelse om palæoeskimoer og neoeskimoer.

Det var blandt andet Helge Larsens fortjeneste, at dette billede blev brudt og afløst af en inddeling i flere arkæologiske kulturer af uens alder. Det skete i forbindelse med arkæologiske udgravninger, der uomtvisteligt afslørede dels flere lag af uens tidsmæssig alder, dels med uens indhold. Helge Larsens særlige indsats kan karakteriseres gennem ekspeditionen til Sukkertoppen i 1930, ved arbejderne fra Østgrønland, hvor han deltog i treårsekspeditionen til Christian X's Land 1931-1932, i Coutauld-ekspeditionen til Østgrønland i 1935 og i Lauge Kochs Østgrønlands-ekspedition 1937. Fra 1939 til 1950 foretog Helge Larsen arkæologiske forskningsrejser til Alaska, et 12-årigt samarbejde med Alaskas Universitet i Fairbanks repræsenteret ved dr. Fr. Rainey. I 1939 kendte man i Alaska kun den af Therkel Mathiassen opdagede og beskrevne Thule-kultur. Det lykkedes Helge Larsen ved Point Hope at finde en kultur, der var ældre end den neoeskimoske og stærkt indlandspræget (Ipiutaq), det vil sige, at den blev af ham i første omgang identificeret med Steensbys og Birket-Smiths palæo-eskimoiske kultur.

Efter oprettelsen af Arktisk Institut i 1954 blev Helge Larsen den daglige leder af dette.

Helge Larsen var medlem af Geografisk Selskabs råd gennem mere end 30 år, og han modtog i 1955 af selskabet Hans Egede medaljen for fremragende forskning inden for polarlandene. Han var redaktør af Meddelelser om Grønland fra 1959 til 1975. Siden 1976 repræsenterede han Nationalmuseet i Knud Rasmussen Fondet. Helge Larsen blev overinspektør ved Nationalmuseet og leder af Etnografisk Samling efter Kaj Birket-Smith.

Hæder 
 Ridder af Dannebrog (1955), Ridder af 1. grad af Dannebrog (1975)
 Fortjenstmedaljen i sølv med spænde (1935)
 Æresdoktor ved University of Alaska (1950)
 Loubat-prisen af Kungliga Vitterhets Historie och Antikvitets Akademien i Stockholm (1953)
 Det Kongelige Danske Geografiske Selskabs Hans Egede Medaille (1955)
 Medlem af National Academy of Sciences, USA (1978)
 Æresmedlem af Alaska Anthropological Association (1978)
 Det grønlandske selskabs Rink-medalje (1980)

Forfatterskab 
 Helge Larsen: "Dødemandsbugten. An Eskimo settlement on Clavering Island" i Meddelelser om Grønland 102(1); København 1934
 Helge Larsen,: "Archaeological Investigations in Knud Rasmussen Land" i Meddelelser om Grønland 119 (8); København 1938
 Helge Larsen and Jørgen Meldgaard: "Paleo-Eskimo Cultures in Disko Bugt, West Greenland" i Meddelelser om Grønland, 161(2); København 1958

På internettet 
 Helge Larsen og Froelich Rainey: "Ipiutak and The Arctic Whale Hunting Culture"  i Anthropological Papers of The American Museum of Natural History, volume 42; New York 1948 
 Helge Larsen: "De dansk-amerikanske Alaska-ekspeditioner 1949-50" i Geografisk Tidsskrift, Bind 51; 1951; s. 63-93
 Helge Larsen: "Arktisk Institut" i Tidsskriftet Grønland 1955, nr. 1.; s. 10-14)
 Helge Larsen: "Eskimokulturen I" i Tidsskriftet Grønland 1960, nr. 4.; s. 121-127)]
 Helge Larsen: "Eskimokulturen II. Sødyrfangst" i Tidsskriftet Grønland 1960, nr. 5.; s. 161-168)]
 Helge Larsen: "Eskimokulturen III. Landjagt og fiskeri" i Tidsskriftet Grønland 1960, nr. 6.; s. 201-208
 Helge Larsen: "Eskimokulturen IV. Boligen" i Tidsskriftet Grønland 1960, nr. 7.; s. 273-280
 Helge Larsen: "Eskimokulturen V. Det eskimoiske samfund og den åndelige kultur" i Tidsskriftet Grønland 1960, nr. 8.; s. 312-319
 Helge Larsen: "Eskimokulturen VI. Eskimokulturens oprindelse, udvikling og fremtid" i Tidsskriftet Grønland 1960, nr. 9.; s. 321-328
 Helge Larsen: "Rink-Medaljen" i Tidsskriftet Grønland 1961, nr. 4.; s. 147-148

Litteratur

Nekrolog 
 N. Kingo Jacobsen: "HELGE LARSEN 25-2 1905 - 14-2 1984" (Geografisk Tidsskrift, Bind 84; 1984; s. III)

Polarforskere fra Danmark
Arkæologer fra Danmark
Geografer fra Danmark
Ansatte ved Nationalmuseet
Faglitterære forfattere fra Danmark
Personer i Kraks Blå Bog (afdøde)
Personer i Dansk Biografisk Leksikon
Danskere i 1900-tallet
Æresdoktorer
Riddere af 1. grad af Dannebrog
Modtagere af Fortjenstmedaljen i sølv
Personer fra København
Redaktører fra Danmark
Dansksprogede forfattere fra Danmark